is is is is hu en is is is is is is is is is is is is is is is is is is is is is is is is is fi is is is is is is is is is is is is is is is pt pt lt is is is is is als nb sv pt pt is pt en en is is is is is is is en de en is is is pt is is is is sq sq is is is is is is is is cs cs cs is is is is is fi is is de nb nb da is is is en en is ceb is is is is is lt is is is hbs_lat is is is is is is hu hu is id id is is de de en hu hu is nb nb is is is sv is is is is is is is is is cs is is is is is is is is is is is cs is is is is is pt hu is is fi is is is is is en de is is is pt is is is is is is is is is is hbs_lat cs cs is is is en is hu is is is is is de de is is is is is lt is is is is de hu is is id is hu is is pl is is hbs_lat is is is is hbs_lat is is is is is hbs_lat is is is is is is is is is is cs is is en is is is is is is is is is is nn is is is is is is is en is is is is is ca ca is is is hu is is is is is cs es is is is is pt ur is is is is is is is is vi is is da is is is is sv is is is is is is is is is de de is is cs cs is is cs cs is is cs cs is pt is is is hu hu is is pt is is is is en cs cs is is is is is is hu is is ast is is is is is vi is is is is is is de de is is is is is hbs_lat is is en is is is is en en pt is en en is is is is is is is is is is is is is is pl pl hbs_lat fr is is is is is is sv is da is is is is is de is is is hbs_lat is is is is is en is is is is is is is is is de is is en is is is is is is is is is is is is is is en is is is is is is is is nb is is is is en is en is is is is is is is is is is nb is en is is is is is is is is is is is is is ca is is is is is is is is is de is is is is is is hu es is ur is fr is is is is sq is cs is is is hbs_lat is is en is ca sv is de et is is fr is is pl en cs hbs_lat pl pl is is nb sv pl eu en is
Meiðsli og fleira | Íslandsbanki
Greiningar og fræðsla um húsnæðismál
Hvað geta bankar lært af öðrum?
First North – Markaðstorg fjármálagerninga
Spurt og svarað um sameiningu útibúa
Tilkynning um meint misferli
Hvað segir fólkið okkar?
Hlaupaíþróttin er bæði heilbrigð og góð þjálfun fyrir alla. En það er sama hversu varlega er farið, hlauparar geta slasast eins og aðrir við æfingar eða keppni. Oftast er um að ræða álagsmeiðsl sem koma þegar við förum og geyst af stað eða við aukum álagið of mikið og of snemma.  Sammerkt með öllum þessum meiðslum er að þau fara yfirleitt ef fólk hvílist eða breytir æfingaálaginu.  Hér er að finna upplýsingar um algengustu meiðsli sem hrjá okkur hlauparana.
Tognun er í rauninni vöðva slit/skemmdir sem geta orsakast af einhverju sérstöku átaki eða ofþjálfun.  Hin klassíska tognun á sér oftast stað þegar viðkomandi er að hlaupa spretti í köldu veðri.  Léleg upphitun, stirðleiki og ójafnvægi milli fremri og aftari lærvöðvanna getur einnig haft áhrif.
Hin klassíska tognun fer ekki fram hjá neinum.  Þú finnur hana sem stingandi sársauka og viðkomandi vöðvi getur ekki starfað eðlilega.  Svæðið bólgnar þó það sé ekki alltaf sýnilegt.  Tognun sem kemur í kjölfar of mikillar þjálfunnar lýsir sér sem sársauki sem smá versnar eftir því sem líður á og er oft verstur í erfiðum æfingum.  Ef þú finnur hnút í vöðvanum þegar þú þrýstir tveimur fingrum á auma svæðið þá gætir þú verið tognaður.
Notið bólgueyðandi töflur og ísið svæðið nokkrum sinnum á dag í 15-20 mín í senn.  Ef tognunin er slæm gæti verið nauðsynlegt að heimsækja sjúkraþjálfara.
Þegar sársaukinn fer að minnka getið þið byrjað á því að teygja auma svæðið rólega.  Ef bati lætur á sér standa þá er gott að hitta sjúkraþjálfara.
Fólk er mislengi að ná sér af tognunum.  Það fer eftir aldri og hversu alvarleg tognunin er.
Hitið vel upp og teygið fyrir sprettæfingar.
Athugið hvort það er eitthvað misvægi á milli fremri og aftari lærvöðvanna hjá sjúkraþjálfara.
Mjaðmar-sköflungsstagsheilkenni er kallað ITBS (til einföldunar).  Þykkur bandvefur liggur niður eftir utanverðum mjöðmunum alveg niður að sininni sem er rétt fyrir neðan hnéð. Á þessu svæði þrengist/þykknar vefurinn og núningur getur myndast milli beinsins og vefjarins og valdið ITBS.
ITBS getur myndast af ýmsum orsökum en bandvefurinn hefur það hlutverk að styðja og stýra hnénu þegar við göngum og hlaupum.  Allar hreyfingar sem valda því að fóturinn leitar inn á við eins og að vera í gömlum skóm, hlaupa niður brekku eða í halla eða hlaupa of mikið geta valdið ITBS.  Eins geta stoðvandamál og stirðleiki verið orsökin.
Þú finnur fyrir verk á utanverðu hnéinu þegar þú ert búinn að hlaupa svona 1-2 km sem minnkar oft er líður á hlaupið.  Að hlaupa niður brekkur eykur sársaukann og einnig að labba niður stiga annars finna menn oft lítið fyrir verkjum dags daglega.
Notið bólgueyðandi töflur og ísið svæðið nokkrum sinnum á dag í 15-20 mín í senn.  Endurnýið skóna og fáið ykkur skó með réttum stuðningi ef þið þurfið þess.  Gerið reglulega æfingar sem teygja og bandvefnum.
Ef þið reynið að harka þessi meiðsli af ykkur þá lengir það einungis tímann sem það tekur að ná sér.  Þetta eru leiðinda meiðsli og oft tekur langan tíma að ná bata.  Hættið öllum hraðaæfingum og hlaupið ekki niður brekkur. Það getur tekið allt að nokkrum mánuðum að jafna sig af slæmu ITBS.
Þeir sem þurfa skó með innanfótarstyrkingu noti þá
Skiptið um skó þegar þeir eru orðnir slitnir
Passið ykkur á brekkuhlaupum
Aukið álag í þjálfuninni hægt og rólega
Ef þið hlaupið mikið á braut þá er ráð að hlaupa jafnt í báðar áttir
Hásinaslíðrabólga lýsir sér í því að sinin sem tengir stærstu kálfavöðvana við hælbeinið bólgnar.  Það að hlaupa yfir höfuð veldur því að sinin og kálfavöðvarnir verða stífir.  Ef við beitum sinina of miklu álagi getur hún farið að bólgna og verða aum og á lengri tíma getur þetta valdið alvarlegi meiðslum eins og hásinasliti.  Þeim sem innhalla (overpronate - kiðfættir) þ.a. segja þeir sem þurfa skó með innanfótarstyrkingu, er hættara við að fá hásinavandamál.
Þú tekur strax eftir þessu vandamáli á morgnana þegar þú stígur út úr rúminu.  Hásinin er stíf og aum við snertingu, þú finnur fyrir eymslum í henni, ofast nálægt hælnum.  Til að byrja með getur verkurinn minnkað eða horfið alveg eftir 5-10 mín.  Eftir því sem tíminn líður finnur þú oftar fyrir eymslum og sérstaklega eftir erfiðar og langar æfingar.
Það borgar sig að meðhöndla hásinameiðsl fljótt og örugglega áður en þau ágerast.  Þar sem lítið blóðflæði er um hásinina þá getur hún verið nokkuð lengi að jafna sig.  Hættu að hlaupa og notaðu bólgueyðandi töflur og ísaðu sinina nokkrum sinnum á dag í 15-20 mín í senn.  Ef ekkert breytist eftir tvær vikur getur verið nauðsynlegt að fara til sjúkraþjálfara eða bæklunarlæknis.
Ekki byrja aftur á hlaupum nema að þú getir staðið á tánum í tröppu og lyft þér upp án sársauka.  Stundaðu í staðin t.d. hlaup í sundi, synda eða hjóla.  Kældu svæðið nokkrum sinnum á dag og byrjaðu síðan æfingar aftur rólega.  Gott er að forðast brekkur og erfiðar æfingar til að byrja með.
Haldið hásininni liðugri með því að teygja á henni og kálfanum og aftan verðum lærunum.
Þeir sem þurfa skó með innanfótarstyrkingu noti þá.
Skiptið um skó þegar þeir eru orðnir slitnir.
Passið ykkur á brekkuhlaupum.
Aukið álag í þjálfuninni hægt og rólega.
Prófið aðferðirnar sem kenndar eru í ChiRunning.
Beinhimnubólga / sinamein (shinsplints)
Beinhimnubólga eða bólgnar sinar á framan verðum fótlegg eru ein algengustu álagsmeiðsl sem hrjá  hlaupara.  Hún orsakast af þreyttum eða stífum kálfavöðvum sem veldur of miklu álagi á sinarnar.  Stoðvandamál magna þetta ástand og einnig að hlaupa alltaf á hörðu undirlagi og í of stífum skóm.
Beinhimnubólga lýsir sér í eymslum og sársauka í fótleggnum við sinina um miðja vegu á milli ökla og hnés.  Eymslin geta verið bundin við einn stað eða meðfram öllum leggnum á öðrum- eða báðum fótleggjum.  Ef þú harkar þetta af þér geta óþægindin smám saman aukist þangað til að þú finnur fyrir þeim jafnvel þegar þú ert að ganga.  Sársaukinn minnkar oft þegar líður á æfinguna en kemur svo aftur á eftir eða á næstu æfingu.  Ef um álagsbrot er að ræða þá minnkar sársaukinn lítið eða ekkert á meðan á æfingunni stendur.
Minnkið hlaupin eða hættið alveg í einhvern tíma.  Kælið með íspoka í 15 mín. þrisvar sinnum á dag.  Einnig er hægt að taka  inn bólgueyðandi eins og ibufen.  Kælið í 15-20 mín. strax eftir hlaup.  Ef sársaukinn minnkar ekkert eftir þessa meðferð í 2-4 vikur þá getur verið nauðsynlegt að fara til stoðtækjafræðings.  Hann athugar hvort nokkuð sé að leggjunum og athugar hvort þú þurfir kannski innlegg í skóna til að laga einhverja skekkju.  Einnig geta þeir framkvæmt göngugreiningu sem er ítarleg greining á göngulaginu.  Fyrir suma getur einnig verið nauðsynlegt  að hitta sjúkraþjálfara.
Þú getur verið fljótur  að jafna þig á beinhimnubólgu ef þú byrjar  að meðhöndla þá um leið og vart verður við verkina.  Þú gætir jafnvel  haldið  áfram að æfa bara  með minna álagi í einhvern tíma.
Í alvarlegri tilfellum er nauðsynlegt að hætta  alveg að hlaupa í  2-3 vikur og þá er upplagt að skella sér í laugina eða hjóla á meðan til að missa ekki niður  þolið.  Ef ekkert er gert við beinhimnubólgunni og bara  bitið á jaxlinn þá getur  hún versnað og endað sem álagsbrot sem er ekki  gott og tekur  mun meiri tíma til að jafna sig.
Ekki auka hlaupavegalengdina í hverri viku um meira en 10%.
Farðu rólega af stað í nýjar  hraðaæfingar því þær  auka álagið á sinarnar.
Ekki auka vegalengd og bæta við nýjum hraðaæfingum í sömu vikunni.
Þetta eru kannski ekki stórfenglegustu meiðslin sem hlaupari getur státað af.  Og ekki eitthvað sem menn hafa hátt um en þetta eru áreiðanlega þau leiðinlegustu.  Blöðrur myndast við núning.  Iðulega þegar skórnir eða sokkarnir nuddast við húðina.  Sem mótvægi við núninginn myndar líkaminn vatn sem safnast fyrir undir húðinni sem verður fyrir núningnum.  Blöðrur myndast frekar í heitu veðri eða þegar blautt er.  Nuddsár myndast þegar klæðnaður nuddast við ákveðna líkamsparta eins og geirvörtur eða skinnið á innan verðum lærunum og hreinlega rispar skinnið til blóðs.
Blöðrur eru eins og nafnið gefur til kynna litlir húðsekkir fullir af  vökva.  Blóðblöðrur eru eins og venjulegar blöðrur nema fullar blóði í stað glærs vökva.
Flestar blöðrur gróa og fara af sjálfu sér. Vökvinn hverfur aftur inn í húðina eða blaðran springi.  Ef stórar  blöðrur hverfa ekki eftir 24 tíma  getur verið gott að hleypa af þeim vökva.  Það gerið þið með sótthreinsaðri nál og með því að kreista vökvann út.  Við nuddsárunum er  lítið að gera nema að  bíta á jaxlinn og ganga eins og maður sé nýkominn af hestbaki.
Blöðrur og nuddsár eru einhver algengustu meiðsli sem hlauparar lenda í.  Þau eru hins vegar iðulega ekki alvarleg og húðin jafnar sig fljótt.  Ef sársauki og  óþægindi minnka ekki eftir 2-3 daga þá getur verið ráð að láta  lækni kíkja á sárin og athuga hvort ígerð hafi nokkuð myndast.
Notið sokka úr gerviefnum sem draga rakann frá húðinni
Þurr húð getur líka verið orsökin notið því húðáburð
Smyrjið húðina sem verður fyrir núningi og nuddi með Vaselini eða notið þar til gerða plástra
Hvorki vera í of stórum skóm né of litlum
Verið í tvennum sokkum þannig sokkarnir nuddist saman en ekki húðin
Notið plástra á geirvörturnar
Fannst þér efnið á síðunni hjálplegt?
Efnið svarar ekki spurningunni Síðan inniheldur rangar upplýsingar Það er of mikið efni á síðunni Ég skil ekki efnið, finnst það of flókið
Ábending þín er notuð til að bæta gæði þjónustu og upplýsinga á vef Íslandsbanka. Vantar þig aðstoð sem krefst þess að við svörum þér má hafa samband við Þjónustuver Íslandsbanka.
Viltu hefja viðskipti eða flytja þig yfir til Íslandsbanka? Við hjálpum til að gera ferlið sem þægilegast fyrir þig.
Viltu panta ráðgjöf? Fylltu út form á vefnum og ráðgjafi hefur samband um hæl.
Panta hærri upphæð í ISK
Þjónustuver, sími: 440 4000
Opið 8:30 - 17:00 virka daga
Kt. 491008-0160    Swift: GLITISRE
Þjónustuver 440 4000 kl. 8:30-17
Útibú almennt opin kl. 9-16